钦定古今图书集成/明伦汇编/氏族典/第261卷 > 王伽
## 钦定古今图书集成/明伦汇编/氏族典/第261卷 > 王伽

按《隋书王伽传》：“伽，河间章武人也。开皇末，为齐州行
参军，被州使送流囚李参等七十馀人诣京师，时制
流人并枷锁传送。伽行次荥阳，哀其辛苦，悉脱其枷，
停援卒与期曰：‘某日当至京师。如致前却，吾当为汝
受死’。舍之而去。流人咸悦，依期而至，一无离叛。上闻
而惊异之，召见与语，称善久之。于是悉召流人，并令”
携负妻子俱入，赐宴于殿庭而赦之。于是擢伽为雍
令，政有能名。